රන් කඩු රන් පළසක් ගෙන සුරතට විස්තර උඩු වියනුක් අල්ලා සිට කස්තුරි කපුරෙන් දුම් අල්ලා සිට පත්තිනි දෙවියෝ වැඩියා මඩුවට තුනුරුවන ප්‍රධාන කර දෙවියන්ට සිදුකරනා මඟුල් බෙර වාදනය පංච තූර්ය වාදනයක්. මෙම මඟුල් බෙර වාදනය කරනුයේ තෙල්මේ නැටුමට පෙර. පත්තිනි දෙවියන් වෙනුවෙන් තනනු ලැබූ තොරණ සමීපයේ සිට කරන මඟුල් බෙර වාදනය කරනුයේ කවි ගායනයෙන්. එම ගායනයට මඟුල් බෙර උත්පත්ති කතාව ඇතුළත් එය අවසන් වනුයේ ආතුරයන්ගේ පුද පඬුරු අරගැනීමෙන් සෙත් කියමනක් කියා සෙත් ශාන්ති කිරීමෙන්. දෙවොල් දෙවි ශාන්ති කර්මයේ පුද ගන්නා දොළහ දෙවියන් වෙනුවෙන් කරන නැටුම හඳුන්වන්නේ තෙල්මේ නැටුම ලෙසින්. අතීත තෙල්මේ නැටුමට සකස් කෙරුණේ වෙනම විදියක්. ඒ අල්ලි දොළහක් සහිතව. එයට තැබෙනුයේ බුලත් කොළ දොළහක් විලක්කු දොළහක්. පඬුරු දොළහක් බැගින්. බුලත් පඬුරු පිදෙනුයේ වෙන වෙනම නටන පද කොට්ඨාස වලින් මෙම නර්තනය ඉතා වේගවමත්. එම නර්තය තුළට පතා විස්ස, මාලික්කම, බරබර වල්ල ඇතුළත්. දෙවොල් යාගයේ දොළහ පෙළපාළිය ප්‍රධාන දෙවිවරුන් දොළොස් දෙනා වෙනුවෙන් කෙරෙන්නක්. මෙය සමන්විත වනුයේ පෙළපාලි දොළහකින්. ප්‍රධාන ඇඳුරා සහ බෙර වාදකයා අතර සිදුවන සංවාදයක් ඇසුරිනි. මෙය කෙරෙනුයේ මෙහිදී සිදුවන දෙය පූජා භාණ්ඩ දොළහක් දෙවියන්ගේ නාමයට ඔප්පු කිරීම. මෙම නර්තනයේ විශේෂ අවස්ථාවන් දැක්වෙනුයේ මෙලෙසින්. ඒ දෙවිවරු දොළොස් දෙනාම වෙන වෙනම පූජා කරන පූජා භාණ්ඩ දොළහක් වෙන්කර තිබීම. ඒ උඩට උඩු වියන් බිමට පාවඩ කූඩු කොඩි සේසත් චාමර දවුල් තම්මැට්ටන් කොම්බු වීනා ඇතා මීමා ලෙසින් දෙවොල් මඩු යාගයට අයත් සියලු අංග දෙවොල් දෙවියන් උදෙසා දෙවොල් කුමාරයා හෙවත් මහාසාමි සකසා තිබෙනුයේ මනුෂ්‍යන්ගේ ජීවිතය තුළ පවත්නා සියලු ක්‍රියාකාරකම් සහ අපල උපද්‍රවවලට ගැළපෙන ලෙසින්.
දෙවොල් දෙවි ශාන්ති කර්මයේ පුද ගන්නා දොළහ දෙවියන් වෙනුවෙන් කරන නැටුම හඳුන්වන්නේ කෙසේද?
තෙල්මේ නැටුම ලෙසින්